วันนี้ (7ต.ค.64) ช่วงบ่าย นายกรัฐมนตรี ลงพื้นที่ติดตามแผนบริหารจัดการน้ำที่จังหวัดนครศรีธรรมราช  ตรวจแผนป้องกันน้ำท่วม รับมือหากมรสุมเคลื่อนจากภาคกลางไปยังภาคใต้
วันนี้ (7ต.ค.64) ช่วงบ่าย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงพื้นที่ไปตรวจราชการจังหวัดนครศรีธรรมราช โดยออกเดินทางจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยัง ท่าอากาศยานนครศรีธรรมราช ตำบลปากพูน อำเภอเมืองนครศรีธรรมราช จังหวัดนครศรีธรรมราช จากนั้นจุดแรกนายกรัฐมนตรี ตรวจการบริหารจัดการน้ำในเขตเทศบาลนครนครศรีธรรมราช ณ สะพานคลองหน้าเมือง ซึ่งเป็นจุดตั้งเครื่องสูบน้ำ ที่ตำบลปากนคร อำเภอเมืองนครศรีธรรมราช จังหวัดนครศรีธรรมราช        จากนั้นไปตรวจแผนการป้องกันอุทกภัยและการบริหารจัดการน้ำในพื้นที่จังหวัดนครศรีธรรมราช ณ บริเวณถนนพุทธภูมิ ด้านถนนเลียบทางรถไฟ จุดยูเทิร์นที่ 1 ตำบลโพธิ์เสด็จ อำเภอเมืองนครศรีธรรมราช จังหวัดนครศรีธรรมราช  พร้อมตรวจเยี่ยมศูนย์ดิจิทัลชุมชนตำบลมะม่วงสองต้น อำเภอเมืองนครศรีธรรมราช จังหวัดนครศรีธรรมราช ซึ่งเป็นชุมชนที่ใช้เทคโนโลยีสื่อดิจิทัลและอินเทอร์เน็ตเรียนรู้และต่อยอดมูลค่าผลผลิตของชุมชน กระตุ้นยอดขายทางออนไลน์ในช่วง โควิด-19  ก่อนเดินทางกลับ กรุงเทพฯ